TCS
రూ.16వేల కోట్ల టిసిఎస్‌ షేర్ల బైబాక్‌!
ముంబై: సాఫ్ట్‌వేర్‌ సేవల దిగ్గజం టిసిఎస్‌ తన బోర్డు సమావేశంలో మొత్తం షేర్ల బైబాక్‌కు ఆమోదం తెలిపింది. మొత్తం 5,61,40,351 ఈక్విటీషేర్లను కొనుగోలుచేసేందుకు టిసిఎస్‌ బోర్డు సోమవారం ఆమోదించింది. వీటి విలువ 16వేల కోట్ల రూపాయలు విలువ ఉంటుంది. మొత్తం కంపెనీ అధీకృత మూలధనంలో 2.85శాతంగా ఉంది. ప్రతి వాటాకు ప్రస్తుతం 2850 రూపాయలు ధరగా ఉంది. కంపనెఈ వాటాదారులు కంపెనీ ప్రమోటర్లు ప్రస్తుత సంస్థాగత వాటాదారుల వివిధ వర్గాల నిష్పత్తి ఆధారంగా జరుగుతుంది. స్టాక్‌ ఎక్ఛేంజి విధానాలను అనుసరిస్తూ టెండర్‌ ఆఫర్‌ మార్గంలో షేర్లను బైబాక్‌ చేస్తుంది. సెబి బైబాక్‌ సెక్యూరిటీస్‌ నియమనిబంధనల చట్టం 1998 ప్రకారం జరుగుతుందని, కంపెనీల చట్టం 2013 నిబంధనలకు లోబడి కొనుగోళ్లు ఉంటా యని టిసిఎస్‌ ప్రకటించింది.
అయితే ఈ బైబాక్‌కు సంబంధించి సలహాఫీజులు, బహిరంగ ప్రకటన ప్రచురణ ఖర్చులు, ముద్రణ పంపిణీఖర్చులు వంటివి వీటిలో కలపదని కంపెనీ ప్రకటించింది. టిసిఎస్‌ వాటాలు 4.08శాతం పెరిగి 2506.50 రూపాయల చొప్పున కొనసాగింది. 2004లో కంపనీ జాబితా అయిన తర్వాత బైబాక్‌ మొట్టమొదటిసారి కొనుగోళ్లు జరుగుతున్నాయి. ఇన్వెస్టర్లు మాత్రం భారతీయ ఐటికంపెనీలు బైబాక్స్‌, డివిడెండ్లు ఎక్కువకాలం ప్రకటించి తమ సంపదను పరిరక్షించుకునే ప్రయత్నం చేస్తుంటాయి. వీటికితోడు టిసిఎస్‌ ప్రస్తుత సిఇఒ చంద్రశేఖరన్‌కు ఇదే చివరి బోర్డు సమావేశం అని భావించాలి. అతిత్వరలోనే ఆయన టాటాసన్స్‌బోర్డు ఛైర్మన్‌గా బాధ్యతలు స్వీకరించనున్న తరుణంలో టిసిఎస్‌ షేర్ల బైబాక్‌ ప్రకటించడం కార్పొరేట్‌ వర్గాల్లో చర్చనీయాంశం అయింది.